[pic] | COIMISIÚN NA gCOMHPHOBAL EORPACH |

An Bhruiséil 26.11.2008

COIM(2008) 826 leagan deireanach

2005/0237 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le rialacha comhchoiteanna agus caighdeáin chomhchoiteanna d'eagraíochtaí cigireachta agus suirbhéireachta loinge

LENA LEASAÍTEAR AN TOGRA ÓN gCOIMISIÚNde bhun Airteagal 250(2) de Chonradh CE

2005/0237 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le rialacha comhchoiteanna agus caighdeáin chomhchoiteanna d'eagraíochtaí cigireachta agus suirbhéireachta loinge

(Téacs atá ábhartha maidir leis an LEE)

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún a thuairim ar na leasuithe a mhol an Pharlaimint sa dara léamh. Leagann an Coimisiún amach thíos a thuairim ar an 35 leasú atá molta ag an bParlaimint.

2. Cúlra

An dáta ar seoladh an togra chuig Parlaimint na hEorpa agus chuig an gComhairle (doiciméad COIM(2005) 587 deireadh – 2005/0237COD): | 30 Eanáir 2006 |

Dáta na tuairime ó Choiste Eacnamaíoch agus Sóisialta na hEorpa: | 13 Meán Fómhair 2006 |

Dáta na tuairime ó Choiste na Réigiún: | 10 Meitheamh 2006 |

Dáta na tuairime ó Pharlaimint na hEorpa, an chéad léamh: | 25 Aibreán 2007 |

Dáta glactha an chomhsheasaimh: | 6 Meitheamh 2008 |

Dáta na tuairime ó Pharlaimint na hEorpa, an dara léamh: | 24 Meán Fómhair 2008 |

3. Cuspóir an togra

Tá sé d'aidhm ag an togra an córas reatha a athchóiriú chun aitheantas Comhphobail a dheonú ar eagraíochtaí ar chuir na Ballstáit de chúram orthu sábháilteacht loinge a iniúchadh agus a dheimhniú faoi na coinbhinsiúin idirnáisiúnta (cumainn aicmiúcháin), córas a bunaíodh le Treoir 94/57/CE (IO L 319, 12.12.1994, lch. 20). Úsáidtear an teicníocht athmhúnlaithe le haghaidh an ceathrú uasdátú seo ar an Treoir.

Le bheith níos cruinne, is é is aidhm don togra d'athmhúnlaithe:

1. na córais lena ndéantar monatóireacht ar eagraíochtaí aitheanta a neartú trí chomhlacht deimhniúcháin a bhunú chun a gcórais bainistíochta cáilíochta atá comhchoiteanta ach neamhspleách a dheimhniú;

2. an déchóras reatha ina bhfuil gnáthaitheantas agus aitheantais theoranta a chomhchuibhiú, rud a chiallódh anseo feasta go ndeonófar aitheantas ar bhonn cháilíochta na seirbhíse agus na feidhmíochta a chuireann na heagraíochtaí lena mbaineann, agus gan méid a leithéidí d'eagraíochtaí a úsáid mar thoisc níos mó;

3. struchtúr na gcritéir aitheantas atá ag an gComhphobal a shimpliú agus a fheabhsú, trína dhéanamh níos déine;

4. an córas pionós a athchóiriú, córas nach bhforálann faoi láthair ach d'aitheantas a chur ar fionraí nó a tharraingt siar. Is é is aidhm don togra córas pionós airgid atá níos réasúnta agus níos éifeachtúla a bhunú, ach gan fáil réidh leis an bhféidearthacht an t-aitheantas a tharraingt siar sna cásanna is tromchúisí;

5. aitheantas frithpháirteach a thabhairt isteach do dheimhnithe aicmiúcháin idir eagraíochtaí aitheanta (deimhnithe comhréireachta le rialacha teicniúla inmheánacha na n-eagraíochtaí féin), go háirithe iad siúd lena rialaítear trealamh muirí agus a eisítear ar bhonn caighdeán teicniúil comhionann;

6. an raon feidhme a shoiléiriú agus an cur i bhfeidhm a éascú i gcás forálacha áirithe den Treoir.

4. Tuairim an Choimisiúin ar na leasuith E Ó PHARLAIMINT NA h EORPA

4.1. Leasuithe lenar ghlac an Coimisiún

- Glacann an Coimisiún le leasú 1 ina iomláine.

4.2. Leasuithe ar dhiúltaigh an Coimisiún dóibh:

- Ní ghlacann an Coimisiún le Leasú 2 go Leasú 35, leasuithe a athdhearbhaíonn tuairim ag an gcéad léamh ón bParlaimint, mar go measann an Coimisiún gur téacs níos iomchuí an Comhsheasamh ar chúiseanna a luadh ina thuairim an 11 Meitheamh 2008.

5. Conclúid:

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.